تېرو ۲۴ ساعتونو کې د سرې میاشتې د فعالیتونو خبرونه: پکتیا: د ځاځی آریوب، وزې ځدراڼ او سید کرم په ولسوالیو کې له ۹۰ سېلاب ځپلو کورنیو سره په ټولیز ډول ۶۷۵،۰۰۰ افغانۍ نغدی مرسته ترسره شوه. میدان وردګ: ښوونیز مرکز کې د ریاضی برخې له ۲۵ تنه ښځینه زده کوونکو څخه آزموینه واخیستل شوه. پکتیکا: د روغتیایی کارکوونکو په واسطه په بېلابېلو سیمو کې په تېرو ۳۰ ورځو کې ۴۰۲۷۸ تنه ناروغانو ته روغتیایی خدمات وړاندې شوی. نورستان/ بلخ: د نورستان د ولایتی څانګې ریاست اړوند ۲۵ تنو رضاکارانو ته د خوندی لاسرسی او د رضاکارانو د مدیریت په اړه دوه ورځنی او دبلخ ولایت د ښوونیز مرکز ۲۰ تنو رضاکارانو ته د لومړنیو روغتیایی مرستو په موخه ۸ ورځنی روزنیز ورکشاپ پیل شو.